Թագուհի Մադլեն Թերեզիա Ամելիա Յուսեֆինա

Թագուհի Մադլեն Թերեզիա Ամելիա Յուսեֆինա (  Շվեդիայի թագավոր Կառլ XVI Գուստաֆի և թագուհի Սիլվիայի երկրորդ աղջիկը (երրորդ երեխան)։ Կնունքի ժամանակ նրան տրվել է Հելսինգլանդի և Եստրիքլանդի դքսուհու տիտղոսը։ Համարվում է նաև Շվեդիայի արքայադուստր։

Կրթություն 
Սովորել է Էնսկիլդի գիմնազիայում, որի հիմնական դասընթացն ավարտել է  1998 թվականի օգոստոսի  20-ին։ Երկու տարի անց Էնսկիլդի դպրոց գիմնազիայում մշակույթի բակալավրի դիպլոմ է ստացել։

Նախասիրություն 
Զբաղվել է պրոֆեսիոնալ ձիասպորտով։ Մասնակցել է ձիասպորտի մրցաշարերի։ Հանդիսանում է  Ստոկհոլմի Faeltrittklub ձիասպորտի ակումբի անդամ։ 1998 թվականի ապրիլին Քյոնիգի մրցաշարում զբաղեցրել է երկրորդ տեղն ու ստացել արծաթե գավաթ։ Մրցաշարերին նա մասնակցել է  Աննա Սվենսոն անվամբ, որպեսզի մամուլում և հասարակության մեջ լրացուցիչ իրարանցում չառաջանա։

Սիրում է ճամփորդել։

Անձնական կյանք 
Մադլենը երկար ժամանակ հարաբերությունների մեջ է եղել իրավաբան Յունաս Բերգստրյոմի հետ (lang-sv|Jonas Bergström, ծնվել է 1979), սակայն զույգը չի ամուսնացել, որովհետև, օրենքի համաձայն՝ թագավորական ընտանիքի կրտսեր դուստրը կարող է ամուսնանալ միայն ավագ դստեր ամուսնությունից հետո։ 2009 թվականի  փետրվարի 24-ին Շվեդիայի թագուհի Վիկտորիան հայտնել է նշանադրության մասին, իսկ արդեն  2009 թվականի օգոստոսին հայտարարվել է թագուհի Մադլենի և Յունասի նշանադրության լուրը։ Նշանադրությունը հանկարծակի չեղյալ է հայտարարվել  2010 թվականի ապրիլի 24։

2012 թվականի հոկտեմբերի 24-ին թագուհու հայրը՝ թագավոր Կառլ Գուստաֆը հայտնել է Մադլենի և Քրիստոֆեր Օ Նիլի նշանադրության մասին։ Զույգը ծանոթացել է երկու տարի առաջ՝ Նյու Յորքում։ Քրիստոֆերը մասնակցել է Մադլենի զարմուհու՝ Վիկտորիայի դստեր՝ թագուհի Էստելի կնունքին։ Թագուհի Մադլենի և Քրիստոֆեր Օ Նիլի հարսանիքը տեղի է ունեցել 2013 թվականի հունիսի 8-ին՝ Ստոկհոլմ  քաղաքում։ Հարսի զգեստի հեղինակը Վալենտինան էր, այն մետաքսից էր, փղոսկրե երանգով, ժանյակներով կատարված ապլիկացիաներով, գոտկատեղի հատվածում առկա էին մանր ուղղահայաց դարսեր, քղանցքը չորս մետր։ Ամուսնությունից հետո զույգը շարունակել է ապրել Նյու Յորքում, որտեղ թագուհին աշխատել է Համաշխարհային մանկական հիմնադրամ World Childhood Foundation բարեգործական կազմակերպությունում, որը ստեղծվել է 1999 թվականին՝ Մադլենի մոր՝ Սիլվիայի մասնակցությամբ (հիմնադրամը զբաղվում է ամբողջ աշխարհում, մասնավորապես՝ անբարենպաստ շրջաններում բնակվող երեխաների կենսապայմանների բարելավմամբ)։

Զույգն ունի երեք երեխա
 Լեոնոր Լիլիան Մարիա, Գոթլանդի հերցոգուհի, ծնվել է 2014 թվականի փետրվարի 20-ին՝ Նյու Յորքում։
 Նիկոլաս Պաուլ Գուստաֆ, Օնգերմանլանդի հերցոգ։ Ծնվել է 2015 թվականի հունիսի 15-ին՝ Ստոկհոլմի ժամանակով 13:45-ին։ Պաուլ և Գուստաֆ անունները տրվել են ի պատիվ հայրական և մայրական պապերի՝ Պոլ Օ Նիլի և Շվեդիայի թագավոր Կառլ XVI Գուստաֆի։
 Ադրիենա Ժոզեֆինա Ալիսա, Բլեքինգեի հերցոգուհի։ Ծնվել է 2018 թվականի  մարտի 9-ին։ Նորածնի առաջին անունը ընտրվել է ծնողների կողմից, Ժոզեֆինա անունը արքայատոհմի կողմից հաճախ է կիրառվել, Ալիսան թագուհի Սիլվիայի մոր անունն է։

Ներկայումս ընտանիքը բնակվում է Լոնդոնում։

Տոհմածառ

Պատկերասրահ

Մրցանակներ 
 Շվեդիա։
 Սերաֆիմի շքանշան
 Կառլ XVI Գուստաֆի ընտանեկան թագավորական շքանշան
 Շվեդիայի թագավոր Կառլ XVI  Գուստաֆի  50-ամյակի մեդալ
 Կառլ XVI  Գուստաֆի հոբելյանի ռուբինե մեդալ
 Շվեդիայի թագավոր Կառլ XVI  Գուստաֆի 70-ամյակի հուշամեդալ (30 ապրիլի 2016)
 : Ռիու Բրանկոյի մեծ խաչի շքանշան (2007)
  : «Գերմանիայի Դաշնային Հանրապետության համար մատուցած ծառայությունների դիմաց» շքանշան (2003)
 : Հորդանանի աստղի շքանշան (2003)
  : Երեք աստղի շքանշան (22 մարտի 2005)
 : Ադոլֆ Նասաուի Մեծ խաչի շքանշան (04/2008)
  : Մալազիայի գահի լոյալության շքանշան (P.S.M. — 2005)
 : Սուրբ Օլաֆի Մեծ խաչ շքանշան (2005)
  : «Հավատարիմ ծառայության համար» շքանշան (2008)

Ծանոթագրություններ 

}}

Արտաքին հղումներ 
 The Royal Court of Sweden: Princess Madeleine 
 Princess Madeleine fan website

Ստոկհոլմ քաղաքում ծնվածներ
Ստոկհոլմի համալսարանի շրջանավարտներ